b'\n_START_ARTICLE_\nGiovanni Giacomo Coleti\n_START_PARAGRAPH_\nGiovanni Giacomo Coleti (Mletci, 2. svibnja 1734. \xe2\x88\x92 Mletci, 15. kolovoza 1827.), talijanski povjesni\xc4\x8dar i filolog iz redova isusovaca\n_START_SECTION_\n\xc5\xbdivotopis\n_START_PARAGRAPH_\nIsusovac, studirao u Piacenzi i Bologni, predavao (od 1768.) na isusova\xc4\x8dkome kolegiju u Padovi, gdje je sura\xc4\x91ivao s D. Farlatijem. Nakon Farlatijeve smrti nastavio djelo Illyricum sacrum od 5. (1775.) do 9. sveska, koji nije dovr\xc5\xa1io. Kompletirao i objavio Ilirski martirologij (Martyrologium Illyricum, 1819.). Zanimljiva je njegova rasprava O mjestu Stridonu, rodnome mjestu sv. Jeronima (De situ Stridonis urbis natalis s. Hieronymi disceptatio, 1784). Objavio nekoliko \xc5\xbeivotopisa i duhovnih djela.'